S-273/2018

Mál þetta, sem dómtekið var 26. september sl., er höfðað með ákæru, útgefinni af lögreglustjóranum á höfuðborgarsvæðinu 30. apríl 2018, á hendur S-kk-þgf E-kk-þgf Á-kk-þgf, kt. 000000-0000, Háagerði 73, Reykjavík fyrir eftirtalin umferðar- og fíkniefnalagabraut á árinu 2017:

I

Umferðarlagabrot með því að hafa:

1. Að kvöldi fimmtudagsins 4. maí í Garðabæ ekið bifreiðinni [---] sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 140 ng/ml og tetrahýdrókannabínól 15 ng/ml) norður Reykjavíkurveg uns aksturinn var stöðvaður á Hafnarfjarðarvegi við Hraunholtshæð.

2. Að kvöldi föstudagsins 30. júní í Hafnarfirði ekið bifreiðinni [---] sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 500 ng/ml og tetrahýdrókannabínól 2,1 ng/ml) um Fjarðarhraun uns aksturinn var stöðvaður á Fjarðarhrauni við KFC.

3. Að kvöldi fimmtudagsins 14. desember í Reykjavík ekið bifreiðinni [---] án lögboðinnar vátryggingar, sviptur ökurétti og óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 440 ng/ml og tetrahýdrókannabínól 3,2 ng/ml) norður Víkurveg uns aksturinn var stöðvaður skömmu síðar.

II

Fíkniefnalagabrot með því að hafa:

1. Við afskipti lögreglu af honum vegna umferðarlagabrotsins í lið 1 kafla I haft í vörslum sínum 1,91 g af amfetamíni sem hann framvísaði og lagt var hald á.

2. Aðfaranótt miðvikudagsins 28. júní sem farþegi í bifreiðinni [---] sem lögregla stöðvaði á Skeiðarvogi í Reykjavík haft í vörslum sínum á sér og í bifreiðinni 1,15 g af amfetamíni og 0,42 g af marijúana, sem lagt var hald á.

3. Við afskipti lögreglu af honum vegna umferðarlagabrotsins í lið 3 kafla I haft í vörslum sínum 1,87 g af maríjúana sem hann framvísaði og lagt var hald á.

Teljast öll brot í kafla I varða við 1. og 2. mgr. 45. gr. a. og 1. mgr. 48. gr., og brot í lið 3 auk þess við 1. mgr. 93. gr., allt sbr. 1. mgr. 100. gr., umferðarlaga nr. 50/1987, sbr. 5. gr. laga nr. 66/2006, og öll brot í kafla II við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar, til greiðslu alls sakarkostnaðar og til sviptingar ökuréttar skv. 101. og 102. gr. nefndra umferðarlaga, sbr. 25. gr. laga nr. 44/1993 og 18. gr. laga nr. 66/2006 og jafnframt að framangreind fíkniefni, sem hald var lagt á, verði gerð upptæk samkvæmt 6. mgr. 5. gr. laga nr. 65/ 1974 og 2. mgr. 14. gr. reglugerðar nr. 23/2001.

Verjandi ákærða krefst vægustu refsingar sem lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í nóvember 1987. Samkvæmt framlögðu sakavottorði, dagsettu 26. apríl 2018, hefur hann ítrekað verið fundinn sekur um að aka undir áhrifum áfengis og/eða ávana- og fíkniefna sem og sviptur ökurétti. Nú síðast var ákærði dæmdur til að sæta fangelsi í fimm mánuði fyrir ölvunarakstur, akstur undir áhrifum ávana- og fíkniefna, akstur sviptur ökurétti og fíkniefnalagabrot með dómi Héraðsdóms Reykjavíkur, uppkveðnum 10. apríl 2017. Ákærði hefur játað brot sín greiðlega og verður það virt til refsilækkunar.

Með hliðsjón af framangreindu, sakarefni þessa máls og að virtri 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 12 mánuði.

Með vísan til lagaákvæða í ákæru ber að árétta ævilanga sviptingu ökuréttar ákærða frá birtingu dóms þessa að telja.

Með vísan til lagaákvæða í ákæru eru gerð upptæk til ríkissjóðs 3,06 g af amfetamíni og 2,29 g af marijúana, sem lögregla lagði hald á við rannsókn málsins.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 231.880 krónur, að meðtöldum virðisaukaskatti, og 471.305 krónur í annan sakarkostnað.

Af hálfu ákæruvaldsins flutti málið A-kvk-nf L-kvk-nf G-kvk-nf aðstoðarsaksóknari.

L-kvk-nf R-kvk-nf S-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, S-kk-nf Ö-kk-nf Á-kk-nf, sæti fangelsi í 12 mánuði.

Áréttuð er ævilöng svipting ökuréttar ákærða frá birtingu dómsins að telja.

Upptæk eru gerð til ríkissjóðs 3,06 g af amfetamíni og 2,29 g af marijúana.

Ákærði greiði málsvarnarþóknun skipaðs verjanda síns, B-kk-ef Þ-kk-ef S-kk-ef lögmanns, 231.880 krónur og 471.305 krónur í annan sakarkostnað.

L-kvk-nf R-kvk-nf S-kvk-nf